CELEX: 32019R2241
Language: ro
Date: 2019-12-16 00:00:00
Title: Regulamentul de punere în aplicare (UE) 2019/2241 al Comisiei din 16 decembrie 2019 privind descrierea variabilelor și a lungimii, a cerințelor de calitate și a nivelului de detaliu al seriilor de timp pentru transmiterea datelor lunare privind șomajul în temeiul Regulamentului (UE) 2019/1700 al Parlamentului European și al Consiliului (Text cu relevanță pentru SEE)

30.12.2019   
               
               
                  RO
               
               
                  Jurnalul Oficial al Uniunii Europene
               
               
                  L 336/125
               
            
         REGULAMENTUL DE PUNERE ÎN APLICARE (UE) 2019/2241 AL COMISIEI
         din 16 decembrie 2019
         privind descrierea variabilelor și a lungimii, a cerințelor de calitate și a nivelului de detaliu al seriilor de timp pentru transmiterea datelor lunare privind șomajul în temeiul Regulamentului (UE) 2019/1700 al Parlamentului European și al Consiliului
         (Text cu relevanță pentru SEE)
         COMISIA EUROPEANĂ,
         având în vedere Regulamentul (UE) 2019/1700 al Parlamentului European și al Consiliului din 10 octombrie 2019 de stabilire a unui cadru comun pentru statisticile europene referitoare la persoane și gospodării, bazate pe datele la nivel individual colectate din eșantioane, de modificare a Regulamentelor (CE) nr. 808/2004, (CE) nr. 452/2008 și (CE) nr. 1338/2008 ale Parlamentului European și ale Consiliului și de abrogare a Regulamentului (CE) nr. 1177/2003 al Parlamentului European și al Consiliului și a Regulamentului (CE) nr. 577/98 al Consiliului (1), în special articolul 7 alineatul (3),
         întrucât:
         
                     (1)
                  
                  
                     Furnizarea de date lunare privind șomajul de către statele membre joacă un rol esențial în informarea Comisiei (Eurostat) și, prin urmare, sprijină principalele priorități ale Uniunii pentru creșterea economică și crearea de locuri de muncă, asigurând utilizarea unor date actuale și comparabile pentru formularea și monitorizarea politicilor Uniunii care vizează aceste priorități.
                  
               
                     (2)
                  
                  
                     Datele lunare privind șomajul sunt utilizate pentru a calcula rata lunară a șomajului, care este unul dintre principalii indicatori economici europeni (2).
                  
               
                     (3)
                  
                  
                     Statisticile lunare privind șomajul trebuie să se bazeze pe concepte convenite la nivel internațional, definite de Organizația Internațională a Muncii (OIM).
                  
               
                     (4)
                  
                  
                     În cazul în care nu compilează statisticile lunare privind șomajul în conformitate cu definiția OIM, statele membre trebuie să elaboreze estimări lunare privind șomajul sau să transmită cifre lunare referitoare la șomaj Comisiei (Eurostat), care să compileze aceste estimări lunare în numele lor.
                  
               
                     (5)
                  
                  
                     Datele lunare privind șomajul trebuie să măsoare șomajul în cursul lunii de referință, după ajustarea în funcție de eventualele efecte sezoniere, fără o netezire excesivă. Aceste date trebuie să fie în concordanță cu datele trimestriale colectate în domeniul forței de muncă în temeiul Regulamentului (UE) 2019/1700.
                  
               
                     (6)
                  
                  
                     Statele membre trebuie să transmită datele lunare privind șomajul conform unui calendar precis, astfel încât Comisia (Eurostat) să poată îndeplini cerințele utilizatorilor în materie de actualitate a datelor.
                  
               
                     (7)
                  
                  
                     Calitatea datelor lunare privind șomajul trebuie monitorizată printr-un set de indicatori conveniți de comun acord și aplicați uniform.
                  
               
                     (8)
                  
                  
                     Măsurile prevăzute în prezentul regulament sunt conforme cu avizul Comitetului Sistemului Statistic European,
                  
               ADOPTĂ PREZENTUL REGULAMENT:
         
            Articolul 1
            Obiect
            Prezentul regulament stabilește variabilele, lungimea, nivelul de detaliu și cerințele de calitate ale datelor lunare privind șomajul care trebuie transmise Comisiei (Eurostat) în temeiul Regulamentului (UE) 2019/1700.
         
         
            Articolul 2
            Definiții
            În sensul prezentului regulament, se aplică următoarele definiții:
            
                        1.
                     
                     
                        „statistici lunare privind șomajul” înseamnă evidența numărului de persoane ocupate și de șomeri și rata lunară a șomajului care rezultă din aceasta, în conformitate cu definiția OIM (3) implementată în domeniul forței de muncă în temeiul Regulamentului (UE) 2019/1700;
                     
                  
                        2.
                     
                     
                        „rata lunară a șomajului” înseamnă numărul de șomeri împărțit la numărul de persoane ocupate și șomeri pentru luna de referință;
                     
                  
                        3.
                     
                     
                        „cifre lunare privind șomajul” înseamnă evidența numărului de șomeri înregistrați la serviciile publice de ocupare a forței de muncă din statele membre;
                     
                  
                        4.
                     
                     
                        „estimări lunare privind șomajul” înseamnă combinația între datele trimestriale bazate pe definiția OIM, astfel cum este implementată în domeniul forței de muncă în temeiul Regulamentului (UE) 2019/1700, și șomajul înregistrat lunar;
                     
                  
                        5.
                     
                     
                        „date lunare privind șomajul” înseamnă datele care trebuie transmise în conformitate cu prezentul regulament, și anume statistici lunare privind șomajul, cifre lunare privind șomajul sau estimări lunare privind șomajul;
                     
                  
                        6.
                     
                     
                        „lună de referință” înseamnă ansamblul de săptămâni compus în următorul mod:
                        
                                    —
                                 
                                 
                                    fiecare săptămână care face parte dintr-un trimestru de referință, astfel cum s-a stabilit pentru datele trimestriale colectate în domeniul forței de muncă în conformitate cu Regulamentul (UE) 2019/1700, este alocată unei singure luni din cele trei luni de referință care aparțin trimestrului respectiv;
                                 
                              
                                    —
                                 
                                 
                                    săptămânile care aparțin integral unei luni calendaristice sunt alocate lunii de referință corespunzătoare;
                                 
                              
                                    —
                                 
                                 
                                    săptămânile care se întind pe două luni calendaristice sunt alocate uneia dintre cele două luni de referință corespunzătoare.
                                 
                              
                  
         
            Articolul 3
            Cerințe în materie de date
            
               (1)   Statele membre transmit Comisiei (Eurostat) statistici lunare privind șomajul [opțiunea 1], cifre lunare privind șomajul [opțiunea 2] sau estimări lunare privind șomajul [opțiunea 3].
            
            
               (2)   Seturile de date care conțin statistici lunare privind șomajul includ statistici lunare care sunt reprezentative pentru întreaga lună de referință.
            
            
               (3)   Seturile de date care conțin cifre lunare privind șomajul includ date care corespund numărului de persoane care erau înregistrate ca șomeri într-o anumită perioadă din luna calendaristică.
            
            
               (4)   Cifrele privind șomajul înregistrat utilizate la elaborarea estimărilor lunare privind șomajul corespund numărului de persoane care erau înregistrate ca șomeri într-o anumită perioadă din luna calendaristică respectivă.
            
            
               (5)   Denumirile și definițiile variabilelor care trebuie transmise sunt cele enumerate în anexa I pentru statisticile lunare privind șomajul [opțiunea 1], în anexa II pentru cifrele lunare privind șomajul [opțiunea 2] și în anexa III pentru estimările lunare privind șomajul [opțiunea 3].
            
         
         
            Articolul 4
            Termene de transmitere
            
               (1)   Datele lunare privind șomajul se transmit în fiecare lună în termenele stabilite în anexa V la Regulamentul (UE) 2019/1700, după cum urmează:
               
                           (a)
                        
                        
                           în cazul statelor membre care au ales opțiunea 1, statisticile lunare privind șomajul se transmit în termen de 27 de zile după luna calendaristică;
                        
                     
                           (b)
                        
                        
                           în cazul statelor membre care au ales opțiunea 2, cifrele lunare privind șomajul se transmit în termen de 25 de zile după luna calendaristică;
                        
                     
                           (c)
                        
                        
                           în cazul statelor membre care au ales opțiunea 3, estimările lunare privind șomajul se transmit în termen de 25 de zile după luna calendaristică.
                        
                     
            
               (2)   În lunile în care termenul cade într-o zi de sâmbătă sau de duminică, termenul efectiv va fi în lunea următoare. Datele lunare privind șomajul pentru luna de referință noiembrie se transmit până la 31 decembrie.
               Transmiterea datelor începe cel târziu pentru luna de referință mai 2021.
            
         
         
            Articolul 5
            Serii retrospective
            
               (1)   Pentru statele membre care au ales să prezinte statistici lunare privind șomajul [opțiunea 1] sau estimări lunare privind șomajul [opțiunea 3]:
               
                           (a)
                        
                        
                           prima transmitere pentru luna de referință mai 2021 include și statistici lunare privind șomajul sau, respectiv, estimări lunare privind șomajul pentru lunile de referință ianuarie-aprilie 2021;
                        
                     
                           (b)
                        
                        
                           transmiterea pentru luna de referință aprilie 2022 include serii de timp fără întreruperi pentru statisticile lunare privind șomajul sau, respectiv, pentru estimările lunare privind șomajul pentru toate lunile de referință începând din ianuarie 2009, inclusiv;
                        
                     
                           (c)
                        
                        
                           începând cu luna de referință mai 2022, transmiterile trebuie să includă serii revizuite începând cu luna ianuarie 2009.
                        
                     
            
               (2)   Pentru statele membre care au ales să prezinte cifre lunare privind șomajul [opțiunea 2], prima transmitere pentru luna de referință mai 2021 include și cifre lunare privind șomajul începând cu luna ianuarie 2009.
            
         
         
            Articolul 6
            Surse și metode
            
               (1)   Până la 19 iulie 2020 cel târziu, statele membre care au ales să prezinte estimări lunare privind șomajul [opțiunea 3] sau, respectiv, să prezinte cifre lunare privind șomajul [opțiunea 2] transmit Comisiei (Eurostat) o descriere a surselor și a metodelor utilizate pentru compilarea estimărilor lunare privind șomajul sau, respectiv, a cifrelor lunare privind șomajul.
            
            
               (2)   Statele membre care au ales să prezinte statistici lunare privind șomajul [opțiunea 1] transmit doar o descriere a metodelor utilizate pentru derivarea statisticilor lunare din datele trimestriale colectate în domeniul forței de muncă în conformitate cu Regulamentul (UE) 2019/1700.
            
            
               (3)   Statele membre informează Comisia (Eurostat) cu două luni înainte de punerea în aplicare a oricărei modificări a descrierii furnizate în conformitate cu alineatul (1) sau (2) și transmit documentația actualizată în termen de cel mult șase luni de la punerea în aplicare a modificărilor.
            
            
               (4)   În cadrul fiecărei transmiteri lunare, statele membre includ informații privind eventualele întreruperi ale seriilor, precum și alte evenimente speciale care pot avea un impact asupra comparabilității în timp.
            
         
         
            Articolul 7
            Cerințe de calitate
            
               (1)   Comisia (Eurostat) monitorizează calitatea ratei lunare globale a șomajului, în conformitate cu conceptul OIM, care este publicată de statele membre (opțiunile 1 și 3) sau de Eurostat (opțiunea 2) ca indicator principal.
            
            
               (2)   Calitatea ratei lunare globale a șomajului este monitorizată, o dată la trei ani, prin intermediul setului de indicatori și de praguri inclus în anexa IV.
            
         
         
            Articolul 8
            Intrare în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 16 decembrie 2019.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 261I, 14.10.2019, p. 1.
         
            (2)  Comunicare a Comisiei către Parlamentul European și Consiliu privind statisticile din zona euro „Către metodologii îmbunătățite pentru statisticile și indicatorii zonei euro”, COM(2002) 661 final.
         
            (3)  Adoptată la 11 octombrie 2013 de către cea de a 19-a Conferință internațională a statisticienilor din domeniul muncii în prima sa rezoluție referitoare la statisticile privind munca, ocuparea forței de muncă și utilizarea forței de muncă.
      
      
         
            ANEXA I
            
               Statistici lunare privind șomajul prezentate în conformitate cu articolul 3 alineatul (1) [opțiunea 1]
            
            
                        Denumire
                     
                     
                        Descriere
                     
                     
                        Ajustări statistice
                     
                  
                        NAT_LFS_PRI.Y.F.MON.UNEMP
                     
                     
                        Numărul de persoane de sex feminin cu vârste cuprinse între 15 și 24 de ani care sunt șomere în conformitate cu conceptul OIM în cursul lunii de referință.
                     
                     
                        
                                    —
                                 
                                 
                                    Date neajustate sezonier
                                 
                              
                                    —
                                 
                                 
                                    Date ajustate sezonier
                                 
                              
                                    —
                                 
                                 
                                    Tendință
                                 
                              
                  
                        NAT_LFS_PRI.Y.F.MON.EMPL
                     
                     
                        Numărul de persoane de sex feminin cu vârste cuprinse între 15 și 24 de ani care sunt ocupate în conformitate cu conceptul OIM în cursul lunii de referință.
                     
                     
                        
                                    —
                                 
                                 
                                    Date neajustate sezonier
                                 
                              
                                    —
                                 
                                 
                                    Date ajustate sezonier
                                 
                              
                                    —
                                 
                                 
                                    Tendință
                                 
                              
                  
                        NAT_LFS_PRI.Y.M.MON.UNEMP
                     
                     
                        Numărul de persoane de sex masculin cu vârste cuprinse între 15 și 24 de ani care sunt șomere în conformitate cu conceptul OIM în cursul lunii de referință.
                     
                     
                        
                                    —
                                 
                                 
                                    Date neajustate sezonier
                                 
                              
                                    —
                                 
                                 
                                    Date ajustate sezonier
                                 
                              
                                    —
                                 
                                 
                                    Tendință
                                 
                              
                  
                        NAT_LFS_PRI.Y.M.MON.EMPL
                     
                     
                        Numărul de persoane de sex masculin cu vârste cuprinse între 15 și 24 de ani care sunt ocupate în conformitate cu conceptul OIM în cursul lunii de referință.
                     
                     
                        
                                    —
                                 
                                 
                                    Date neajustate sezonier
                                 
                              
                                    —
                                 
                                 
                                    Date ajustate sezonier
                                 
                              
                                    —
                                 
                                 
                                    Tendință
                                 
                              
                  
                        NAT_LFS_PRI.O.F.MON.UNEMP
                     
                     
                        Numărul de persoane de sex feminin cu vârste cuprinse între 25 și 74 de ani care sunt șomere în conformitate cu conceptul OIM în cursul lunii de referință.
                     
                     
                        
                                    —
                                 
                                 
                                    Date neajustate sezonier
                                 
                              
                                    —
                                 
                                 
                                    Date ajustate sezonier
                                 
                              
                                    —
                                 
                                 
                                    Tendință
                                 
                              
                  
                        NAT_LFS_PRI.O.F.MON.EMPL
                     
                     
                        Numărul de persoane de sex feminin cu vârste cuprinse între 25 și 74 de ani care sunt ocupate în conformitate cu conceptul OIM în cursul lunii de referință.
                     
                     
                        
                                    —
                                 
                                 
                                    Date neajustate sezonier
                                 
                              
                                    —
                                 
                                 
                                    Date ajustate sezonier
                                 
                              
                                    —
                                 
                                 
                                    Tendință
                                 
                              
                  
                        NAT_LFS_PRI.O.M.MON.UNEMP
                     
                     
                        Numărul de persoane de sex masculin cu vârste cuprinse între 25 și 74 de ani care sunt șomere în conformitate cu conceptul OIM în cursul lunii de referință.
                     
                     
                        
                                    —
                                 
                                 
                                    Date neajustate sezonier
                                 
                              
                                    —
                                 
                                 
                                    Date ajustate sezonier
                                 
                              
                                    —
                                 
                                 
                                    Tendință
                                 
                              
                  
                        NAT_LFS_PRI.O.M.MON.EMPL
                     
                     
                        Numărul de persoane de sex masculin cu vârste cuprinse între 25 și 74 de ani care sunt ocupate în conformitate cu conceptul OIM în cursul lunii de referință.
                     
                     
                        
                                    —
                                 
                                 
                                    Date neajustate sezonier
                                 
                              
                                    —
                                 
                                 
                                    Date ajustate sezonier
                                 
                              
                                    —
                                 
                                 
                                    Tendință
                                 
                              
                  
      
      
         
            ANEXA II
            
               Cifre lunare privind șomajul prezentate în conformitate cu articolul 3 alineatul (1) [opțiunea 2]
            
            
                        Denumire
                     
                     
                        Descriere
                     
                     
                        Ajustări statistice
                     
                  
                        PREA.Y.F.MON.UNEMP
                     
                     
                        Numărul de persoane de sex feminin cu vârste cuprinse între 15 și 24 de ani care sunt șomere în conformitate cu registrul național într-o anumită perioadă a lunii calendaristice.
                     
                     
                        Date neajustate sezonier
                     
                  
                        PREA.Y.M.MON.UNEMP
                     
                     
                        Numărul de persoane de sex masculin cu vârste cuprinse între 15 și 24 de ani care sunt șomere în conformitate cu registrul național într-o anumită perioadă a lunii calendaristice.
                     
                     
                        Date neajustate sezonier
                     
                  
                        PREA.O.F.MON.UNEMP
                     
                     
                        Numărul de persoane de sex feminin cu vârste cuprinse între 25 și 74 de ani care sunt șomere în conformitate cu registrul național într-o anumită perioadă a lunii calendaristice.
                     
                     
                        Date neajustate sezonier
                     
                  
                        PREA.O.M.MON.UNEMP
                     
                     
                        Numărul de persoane de sex masculin cu vârste cuprinse între 25 și 74 de ani care sunt șomere în conformitate cu registrul național într-o anumită perioadă a lunii calendaristice.
                     
                     
                        Date neajustate sezonier
                     
                  
      
      
         
            ANEXA III
            
               Estimări lunare privind șomajul prezentate în conformitate cu articolul 3 alineatul (1) [opțiunea 3]
            
            
                        Denumire
                     
                     
                        Descriere
                     
                     
                        Ajustări statistice
                     
                  
                        NAT_LFS_PRI.Y.F.MON.UNEMP
                     
                     
                        Numărul de persoane de sex feminin cu vârste cuprinse între 15 și 24 de ani care sunt șomere în cursul lunii de referință.
                     
                     
                        
                                    —
                                 
                                 
                                    Date neajustate sezonier
                                 
                              
                                    —
                                 
                                 
                                    Date ajustate sezonier
                                 
                              
                                    —
                                 
                                 
                                    Tendință
                                 
                              
                  
                        NAT_LFS_PRI.Y.F.MON.EMPL
                     
                     
                        Numărul de persoane de sex feminin cu vârste cuprinse între 15 și 24 de ani care sunt ocupate în cursul lunii de referință.
                     
                     
                        
                                    —
                                 
                                 
                                    Date neajustate sezonier
                                 
                              
                                    —
                                 
                                 
                                    Date ajustate sezonier
                                 
                              
                                    —
                                 
                                 
                                    Tendință
                                 
                              
                  
                        NAT_LFS_PRI.Y.M.MON.UNEMP
                     
                     
                        Numărul de persoane de sex masculin cu vârste cuprinse între 15 și 24 de ani care sunt șomere în cursul lunii de referință.
                     
                     
                        
                                    —
                                 
                                 
                                    Date neajustate sezonier
                                 
                              
                                    —
                                 
                                 
                                    Date ajustate sezonier
                                 
                              
                                    —
                                 
                                 
                                    Tendință
                                 
                              
                  
                        NAT_LFS_PRI.Y.M.MON.EMPL
                     
                     
                        Numărul de persoane de sex masculin cu vârste cuprinse între 15 și 24 de ani care sunt ocupate în cursul lunii de referință.
                     
                     
                        
                                    —
                                 
                                 
                                    Date neajustate sezonier
                                 
                              
                                    —
                                 
                                 
                                    Date ajustate sezonier
                                 
                              
                                    —
                                 
                                 
                                    Tendință
                                 
                              
                  
                        NAT_LFS_PRI.O.F.MON.UNEMP
                     
                     
                        Numărul de persoane de sex feminin cu vârste cuprinse între 25 și 74 de ani care sunt șomere în cursul lunii de referință.
                     
                     
                        
                                    —
                                 
                                 
                                    Date neajustate sezonier
                                 
                              
                                    —
                                 
                                 
                                    Date ajustate sezonier
                                 
                              
                                    —
                                 
                                 
                                    Tendință
                                 
                              
                  
                        NAT_LFS_PRI.O.F.MON.EMPL
                     
                     
                        Numărul de persoane de sex feminin cu vârste cuprinse între 25 și 74 de ani care sunt ocupate în cursul lunii de referință.
                     
                     
                        
                                    —
                                 
                                 
                                    Date neajustate sezonier
                                 
                              
                                    —
                                 
                                 
                                    Date ajustate sezonier
                                 
                              
                                    —
                                 
                                 
                                    Tendință
                                 
                              
                  
                        NAT_LFS_PRI.O.M.MON.UNEMP
                     
                     
                        Numărul de persoane de sex masculin cu vârste cuprinse între 25 și 74 de ani care sunt șomere în cursul lunii de referință.
                     
                     
                        
                                    —
                                 
                                 
                                    Date neajustate sezonier
                                 
                              
                                    —
                                 
                                 
                                    Date ajustate sezonier
                                 
                              
                                    —
                                 
                                 
                                    Tendință
                                 
                              
                  
                        NAT_LFS_PRI.O.M.MON.EMPL
                     
                     
                        Numărul de persoane de sex masculin cu vârste cuprinse între 25 și 74 de ani care sunt ocupate în cursul lunii de referință.
                     
                     
                        
                                    —
                                 
                                 
                                    Date neajustate sezonier
                                 
                              
                                    —
                                 
                                 
                                    Date ajustate sezonier
                                 
                              
                                    —
                                 
                                 
                                    Tendință
                                 
                              
                  
      
      
         
            ANEXA IV
            
               Calitate
            
            Calitatea ratei lunare globale a șomajului este monitorizată printr-un set de indicatori de măsurare a volatilității și a revizuirilor, după cum se precizează mai jos.
            Indicatorii se calculează în raport cu ultimele 36 de observații lunare disponibile începând cu luna mai 2022.
            Acești indicatori sunt actualizați de către Comisie (Eurostat) o dată la trei ani.
            
               Volatilitate
            
            
                        —
                     
                     
                        Corelația dintre modificările înregistrate de la o lună la alta, calculată înainte de rotunjire, ca fiind coeficientul de corelație Pearson între seria de modificări înregistrate de la o lună la alta și aceeași serie decalată cu o lună (și anume, coeficient de autocorelație de prim ordin). Indicatorul respectiv ar trebui să rămână în intervalul [-0,30; 0,75].
                     
                  
                        —
                     
                     
                        Frecvența inversiunilor duble consistente, calculată ca proporție a observațiilor precedate de două inversiuni consistente succesive în direcții opuse. O inversiune consistentă este înregistrată atunci când rata lunară a șomajului variază cu 0,2 puncte procentuale sau mai mult. Acest indicator ar trebui să rămână sub 5 %.
                     
                  
               Revizuiri
            
            
                        —
                     
                     
                        Frecvența revizuirilor foarte consistente ale nivelurilor, calculată ca proporția observațiilor lunare ale nivelurilor care sunt revizuite cu mai mult de 0,3 puncte procentuale între prima estimare și datele revizuite care sunt publicate șase luni mai târziu. „Nivelul” corespunde valorii ratei lunare a șomajului într-o anumită lună de referință. Acest indicator ar trebui să rămână sub 10 %.
                     
                  
                        —
                     
                     
                        Frecvența revizuirilor consistente ale modificărilor înregistrate de la o lună la alta, calculată ca proporția observațiilor cu modificări de la o lună la alta care sunt revizuite cu 0,2 puncte procentuale sau mai mult între prima estimare și datele revizuite care sunt publicate șase luni mai târziu. Acest indicator ar trebui să rămână sub 10 %.